edisnord/MILQA-question-generation huggingface dataset:
qgen: title: Winston Churchill (miniszterelnök) context: Sir Winston Leonard Spencer Churchill (Woodstock (Oxfordshire) (Blenheim kastély), 1874. november 30. – London, 1965. január 24.) brit politikus, miniszterelnök 1940–1945 és 1951–1955 között. Kiemelkedő képességű államférfi, szónok és stratéga, a brit hadsereg tisztje. Élete egyedülálló számú és mélységű kutatás tárgya a brit és világtörténelemben betöltött szerepe miatt. Rendkívül termékeny író, történelmi tárgyú írásait irodalmi Nobel-díjjal ismerték el (1953).
Katonai pályafutása során Churchill harcolt a malakandi hadseregben az északnyugati határvidéken (India és Afganisztán határán), Szudánban az omdurmáni csatában és Dél-Afrikában a második búr háborúban. Helyszíni tudósítóként komoly hírnévre tett szert.

Kérdések:
Mi volt Churchill teljes neve?
Mikor hunyt el Winston Churchill?
=2. Mikor halt meg Winston Churchill?
Hol hunyt el Winston Churchill?
=3. Hol halt meg Winston Churchill?
Mikor született Winston Churchill?
=4. Mikor látta meg a napvilágot Winston Churchill?
Hol született Winston Churchill?
=5. Hol látta meg a napvilágot Winston Churchill?
Mikor volt Nagy-Britannia miniszterelnöke Winston Churchill?
Hányszor volt Nagy-Britannia miniszterelnöke Winston Churchill?
Megkapta Winston Churchill az irodalmi Nobel-díjat?
Melyik évben kapta meg Winston Churchill az irodalmi Nobel-díjat?
Katonai pályafutása során harcolt Churchill a malakandi hadseregben?
Katonai pályafutása során harcolt Churchill Szudánban az omdurmáni csatában?
Katonai pályafutása során harcolt Churchill a második búr háborúban?
Melyik évben robbant ki a második búr háború?
Meddig tartott a második búr háború?
Mikor zajlott az omdurmáni csata?
qgen: title: Winston Churchill (miniszterelnök) context: A politikai élet élvonalában eltöltött hatvan év során számos politikai és kormányzati pozíciót birtokolt. Az első világháború előtt kereskedelmi, majd belügyminiszter volt liberális kormányokban. A háború idején több minisztériumot irányított, így volt az Admiralitás Első Lordja, hadfelszerelési miniszter, hadügyminiszter és légügyi miniszter is. Rövid ideig katonáskodott, szolgált a nyugati fronton, ahol a Királyi Skót Lövészek 6. zászlóalját vezette. A két világháború között egy ideig pénzügyminiszter volt.
A második világháború kitörése után Churchillt ismét kinevezték az Admiralitás Első Lordjává. Neville Chamberlain lemondása után, 1940 májusában az Egyesült Királyság miniszterelnöke lett, és ő vezette a tengelyhatalmak legyőzésére irányuló brit erőfeszítéseket. Beszédei óriási mozgósító erőt jelentettek a szövetséges erők és a brit lakosság számára egyaránt. Az 1945-ben elvesztett általános választás után az ellenzék vezére lett. 1951-től ismét miniszterelnök lett, majd 1955-ben végleg visszavonult. Halála után állami temetést kapott, és azon rendkívül sokan vettek részt a világ vezető politikusai közül.

Kérdések:
Milyen miniszteri posztot töltött be Winston Churchill az első világháború előtt?
Melyik katonai egységet vezette Winston Churchill az első világháborúban?
Mikor tört ki az első világháború?
Meddig tartott az első világháború?
Betöltötte Winston Churchill az első világháború idején az Admiralitás Első Lordja tisztséget?
Betöltötte Winston Churchill az első világháború idején a légügyi miniszteri tisztséget?
Betöltötte Winston Churchill az első világháború idején a hadfelszerelési miniszteri tisztséget?
Betöltötte Winston Churchill a két világháború között a pénzügyminiszteri tisztséget?
Milyen posztra nevezték ki Winston Churchillt a második világháború kitörése után?
Ki volt Winston Churchill elődje az Egyesült Királyság miniszterelnöki székében 1940-ben?
Melyik évtől lett Winston Churchill az Egyesült Királyság miniszterelnöke másodszor?
Mikor vonult vissza végleg a politikától Winston Churchill?
Ki volt Nagy-Britannia uralkodója Winston Churchill első miniszterelnöksége idején?
Ki volt Nagy-Britannia uralkodója Winston Churchill második miniszterelnöksége idején?
Miért mondott le Neville Chamberlain a miniszterelnöki posztról?
Betöltötte Winston Churchill az első világháború idején a belügyminiszteri tisztséget?
Mikor lett Winston Churchill kormányfő?
qgen: title: Winston Churchill (miniszterelnök) context: Winston Leonard Spencer Churchill híres arisztokrata családba, a Spencerek idősebb ágába született. A családnevet George Spencer 1817-ben változtatta Spencer-Churchillre, mert hangsúlyozni akarta, hogy John Churchilltől, a spanyol örökösödési háború híres hadvezérétől származik — Sir Winston az első közismert Churchill egyenes ági leszármazottja.
Már Winston édesapja, Lord Randolph Churchill, John Spencer-Churchillnek, Marlborough hetedik hercegének harmadik fia is neves politikus volt, édesanyja, Lady Randolph Churchill (lánykori nevén Jennie Jerome) pedig Leonard Jerome amerikai milliomos lánya, újvilági angol telepesek leszármazottja. 
Churchill 7 hónapra született az oxfordshire-i Woodstockban álló Blenheim kastélyban 1874. november 30-án. Nyolc hónappal szülei sietősen kötött házassága után érkezett a családba. Egy öccse volt, John Strange Spencer-Churchill.

Kérdések:
Melyik híres arisztokrata családba született Winston Churchill?
Mikor változtatta a családnevet George Spencer Spencer-Churchillre?
Miért változtatta a családnevet George Spencer Spencer-Churchillre 1817-ben?
Marlborough hányadik hercege volt Winston Churchill nagyapja?
Mi volt Winston Churchill édesanyjának lánykori neve?
Ki volt Winston Churchill apai nagyapja?
Ki volt Winston Churchill anyai nagyapja?
Hány hónapra született Winston Churchill?
Mikor született Winston Churchill?
=9. Mikor látta meg a napvilágot Winston Churchill?
Hol áll a Blenheim kastély, ahol Winston Churchill született?
Hogy hívták Winston Churchill öccsét?
Hány hónappal szülei házasságkötése után született Winston Churchill?
Mikor élt John Churchill?
Mikor zajlott a spanyol örökösödési háború?
Mely békeszerződések zárták le a spanyol örökösödési háborút?
Kik vettek részt a spanyol örökösödési háborúban?
qgen: title: Winston Churchill (miniszterelnök) context: Churchill független és lázadó személyisége korán megmutatkozott, iskolai teljesítménye pedig gyenge volt. Büntetésül a szigoráról ismert Harrow iskolába íratták 1888. április 17-én, ahol kezdetét vette katonai karrierje, amikor néhány héttel érkezése után csatlakozott a Harrow Lövészhadtesthez. Churchill jó jegyeket szerzett angol nyelv és irodalomból, illetve történelemből; az iskola vívóbajnoka is lett. 
Anyja ritkán látogatta, ezért levelekben kérlelte, hogy meglátogathassa, vagy ő jöjjön el hozzá. Apjával való kapcsolata igen távoli volt, és Churchill egyszer megjegyezte, hogy szinte alig beszéltek. Szüleivel való kapcsolatának hiányosságai miatt nagyon szoros kapcsolatba került dajkájával, Elizabeth Anne Everesttel, akit leveleiben rendszerint „drága öreg nénimnek” szólított.

Kérdések:
Jó volt Winston Churchill iskolai teljesítménye?
=1. Jó tanuló volt Winston Churchill?
Melyik iskolába íratták Winston Churchillt 1888. április 17-én?
Hol vette kezdetét Winston Churchill katonai karrierje?
Mely tantárgyakból szerzett jó jegyeket Winston Churchill a Harrow iskolában?
Melyik sportágban lett bajnok a Harrow iskolában Winston Churchill?
Anyja gyakran látogatta Winston Churchillt a Harrow iskolában?
Winston Churchillnek közeli volt a kapcsolata az apjával?
Szüleivel való kapcsolatának hiányosságai miatt kivel került nagyon szoros kapcsolatba Winston Churchill?
Hogyan hívták Winston Churchill dajkáját?
=9. Mi volt a neve Winston Churchill dajkájának?
Rendszerint hogyan szólította Winston Churchill a dajkáját a leveleiben?
Melyik évben alapították a Harrow iskolát?
Hol található a Harrow iskola?
Melyik évben halt meg Elizabeth Anne Everest?
qgen: title: Winston Churchill (miniszterelnök) context: Miután 1893-ban elvégezte a Harrow-t, felvételizett a sandhursti Királyi Katonai Főiskolára, ahova azonban csak harmadik kísérletre sikerült bejutnia. Ezután azonban jól teljesített, és a 150 fős évfolyamából nyolcadik legjobbként végzett 1894 decemberében. 1895. február 20-án alhadnagyi rangban a Király Saját 4-es Huszárezredéhez vezényelték. 1941-ben megkapta a tiszteletbeli huszárezredes címet.
Churchill hivatalos életrajzírója, Martin Gilbert 1991-ben egy interjúban megemlítette: Churchillt azzal vádolták, hogy szodómiát követett el Sandhurstben. Könyvében Gilbert azt írja, Churchill azonnal rágalmazási pert indított a vádló ellen, aki egy olyan fiatal tiszt apja volt, akinek az előrejutását a 4-es huszároknál Churchill és társai megakadályozták. Gilbert szerint az apa visszavonta a keresetet, és 400 font (nem csekély összeg, mai értéken kb. 20 000 font, azaz 7 millió forint) ellenében peren kívül megegyezett Churchillel.

Kérdések:
Melyik évben végezte el Winston Churchill a Harrow iskolát?
Hová felvételizett Winston Churchill a Harrow iskola elvégzése után?
Hányadik kísérletre sikerült bejutnia Winston Churchillnek a sandhursti Királyi Katonai Főiskolára?
Hányadik legjobbként végzett az évfolyamából Winston Churchill a sandhursti Királyi Katonai Főiskolán?
Mikor végzett Winston Churchill a sandhursti Királyi Katonai Főiskolán?
=5. Mikor fejezte be tanulmányait Winston Churchill a sandhursti Királyi Katonai Főiskolán?
Hová vezényelték Winston Churchillt 1895. február 20-án alhadnagyi rangban?
Milyen rangban vezényelték Winston Churchillt 1895. február 20-án a Király Saját 4-es Huszárezredéhez?
Mikor kapta meg Winston Churchill a tiszteletbeli huszárezredes címet?
Milyen címet kapott meg 1941-ben Winston Churchill?
Ki volt Winston Churchill hivatalos életrajzírója?
Hány éves volt Martin Gilbert, amikor Winston Churchill meghalt?
Találkozott valaha személyesen Martin Gilbert és Winston Churchill?
Mi a szodómia?
qgen: title: Winston Churchill (miniszterelnök) context: Churchill volt a kormányzat legprominensebb kormányon kívüli tagja, és amikor 1908-ban Campbell-Bannermant Herbert Henry Asquith követte a miniszterelnöki székben, nem okozott meglepetést, hogy Churchillt a kormányba emelték, kereskedelmi miniszterként. Az akkori törvények szerint az új kormánytagoknak időközi választáson újra meg kellett méretniük magukat. Churchill elveszítette manchesteri képviselői helyét a konzervatív párti William Joynson-Hicks-szel szemben, de hamarosan újra mandátumot szerzett Dundeeban. A Kereskedelmi Bizottság elnökeként radikális jóléti reformokat vezetett be David Lloyd George-dzsal, az új pénzügyminiszterrel együttműködve. A legjelentősebb ezek közül az 1909-es ún. „nép költségvetése” volt, amely a szegényebb rétegek helyzetének javítása érdekében a magas jövedelműeket többletadókkal sújtotta, és – többek között – bevezette a nyugdíbiztosítás intézményét. A büdzsé körüli viták nyomán az azt (két évszázada nem látott módon) megvétózó Lordok Háza jogköreit jelentősen megnyirbáló törvényt fogadtak el 1911-ben, illetve visszafogták a Reginald McKenna, az Admiralitás Első Lordja által szorgalmazott flottafejlesztési programot.

Kérdések:
Ki követte 1908-ban Campbell-Bannermant az Egyesült Királyság miniszterelnöki székében?
=1. Ki lett az Egyesült Királyság miniszterelnöke 1908-ban?
Hány cikluson keresztül volt Herbert Henry Asquith az Egyesült Királyság miniszterelnöke?
Milyen tisztségben emelték Winston Churchillt Herbert Henry Asquith kormányába?
Mikor emelték Winston Churchillt Herbert Henry Asquith kormányába kereskedelmi miniszterként?
Kivel szemben veszítette el Winston Churchill a manchesteri képviselői helyét?
Melyik párt tagja volt William Joynson-Hicks?
Hol szerzett újra mandátumot Winston Churchill, miután elveszítette manchesteri képviselői helyét?
Melyik bizottság elnökeként vezetett be radikális jóléti reformokat Winston Churchill?
Kivel együttműködve vezetett be radikális jóléti reformokat Winston Churchill a Kereskedelmi Bizottság elnökeként?
Melyik évben született meg az ún. „nép költségvetése” az Egyesült Királyságban?
Kiket sújtott többletadókkal a szegényebb rétegek helyzetének javítása érdekében az ún. „nép költségvetése” az Egyesült Királyságban?
Kinek a jogköreit nyirbálta meg jelentősen az 1911-ben elfogadott törvény az Egyesült Királyságban?
Ki volt az Admiralitás Első Lordja 1911-ben az Egyesült Királyságban?
qgen: title: Winston Churchill (miniszterelnök) context: 1910-ben Churchillt belügyminiszterré nevezték ki, amely pozícióban meglehetősen vegyes teljesítményt nyújtott. Egy akkoriban készült híres fényképen látható, amint Churchill 1911. január 11-én, a „Sydney Street-i csata” során egy ház sarka mögül kilesve figyeli a sarokba szorított anarchisták és a Skót Gárda közt zajló tűzharcot. Az eseményben játszott szerepét éles kritikával illették. Az ostromlott épületben tűz ütött ki, és Churchill támogatta ama döntést, hogy megtagadják a tűzoltók bevetését, a megadás vagy a halál közti választásra kényszerítve a bűnözőket. Arthur Balfour azt kérdezte, „Ő [Churchill] és egy fotográfus is értékes életeket [ti. például a sajátját] veszélyeztetett. Azt még értem, mit csinált a fotográfus, de mit csinált nagyrabecsült képviselőtársam?”

Kérdések:
Melyik évben nevezték ki Winston Churchillt belügyminiszterré?
Kit neveztek ki belügyminiszterré az Egyesült Királyságban 1910-ben?
=2. Ki lett a belügyminiszter 1910-ben az Egyesült Királyságban?
Mikor zajlott a „Sydney Street-i csata”?
Kik között zajlott tűzharc a „Sydney Street-i csata” során?
Milyen teljesítményt nyújtott Winston Churchill a belügyminiszteri pozícióban?
Ki volt Arthur Balfour?
Volt Arthur Balfour az Egyesült Királyság miniszterelnöke?
Honnan figyelte Winston Churchill a tűzharcot a „Sydney Street-i csata” során?
Támogatta Winston Churchill azt a döntést, hogy megtagadják a tűzoltók bevetését a „Sydney Street-i csata” során?
Kérdőre vonta Arthur Balfour Winston Churchillt a „Sydney Street-i csatában” játszott szerepe miatt?
qgen: title: Winston Churchill (miniszterelnök) context: Még abban az évben Churchill megakadályozta, hogy a tonypandyi felkelés során katonákat vessenek be a lázongó bányászok ellen. Attól való félelmében döntött így, hogy megismétlődhet az 1887-es Trafalgar Square-i „véres vasárnap”. Végül azonban mégis vezényeltek csapatokat a helyszínre, részben a bányák védelme érdekében, részben, hogy megakadályozzák a zavargások kiújulását, amikor kisebb bűncselekmények miatt bíróság elé állítottak 13 sztrájkolót. Ez megtörte ama hagyományt, hogy a hadsereget nem vonják be polgári ügyek intézésébe, és tartósan népszerűtlenné tette Churchillt Walesben.

Kérdések:
Megakadályozta Winston Churchill, hogy a tonypandyi felkelés során katonákat vessenek be a lázongó bányászok ellen?
Mitől félt Winston Churchill a tonypandyi felkelés kapcsán?
Melyik évben történt a Trafalgar Square-i „véres vasárnap”?
Miért vezényeltek katonai csapatokat a tonypandyi felkelés helyszínére?
Hány sztrájkolót állítottak bíróság elé kisebb bűncselekmények miatt a tonypandyi felkelés kapcsán?
Mely hagyományt törte meg, hogy katonai csapatokat vezényeltek a tonypandyi felkelés helyszínére?
Hogyan hatott Winston Churchill megítélésére Walesben, hogy katonai csapatokat vezényeltek a tonypandyi felkelés helyszínére?
Hol található Tonypandy?
qgen: title: Winston Churchill (miniszterelnök) context: 1940. május 10-én, mindössze néhány órával azelőtt, hogy Hitler lerohanta a Benelux államokat, megindítva a villámháborús támadást Franciaország ellen, világossá vált, hogy a norvégiai hadműveletek kudarca nyomán az ország bizalma végképp megrendült Chamberlainben, aki így lemondani kényszerült. (A sors iróniája, hogy a norvégiai harcokat megindító, azokért felelős Churchill váltotta őt a kormányfői poszton.) Lord Halifax, az eredeti utódjelölt azért utasította vissza a felkérést, mert úgy vélte, a Lordok Háza tagjaként nem tudna hatékonyan kormányozni, nem lévén közvetlen befolyása a Képviselőházra. Bár a távozó miniszterelnök a hagyományok szerint nem szokott tanácsot adni a királynak utódját illetően, Chamberlain olyasvalakit szeretett volna a poszton látni, aki mindhárom nagy párt (konzervatívok, munkáspártiak, liberálisok) támogatását bírja. Egy Chamberlain, Halifax, Churchill és David Margesson, a konzervatív pártszervező közötti megbeszélésen Churchill ajánlása mellett döntöttek, és VI. György felkérte őt a nemzeti egységkormány megalakítására. Churchill első dolga volt, hogy írjon Chamberlainnek és megköszönje a támogatását.

Kérdések:
Mikor rohanta le Hitler a Benelux államokat?
Miért rendült meg a britek bizalma Neville Chamberlainben?
Mikor mondott le Neville Chamberlain?
Ki váltotta Neville Chamberlaint a kormányfői poszton?
Ki volt Neville Chamberlain utódjelöltje eredetileg?
Lord Halifax a Lordok Háza tagja volt?
A hagyományok szerint a távozó brit miniszterelnök szokott tanácsot adni a királynak utódját illetően?
Kit szeretett volna Neville Chamberlain az utódjaként látni a brit miniszterelnöki székben?
Melyik volt a három nagy párt 1940-ben az Egyesült Királyságban?
Ki volt a brit király 1940-ben?
Kit kért fel VI. György a nemzeti egységkormány megalakítására 1940-ben?
Mi volt Winston Churchill első dolga, miután kinevezték miniszterelnöknek?
Mikor kezdődött a II. világháború?
Mi a villámháború elnevezése németül?
Hány évig uralkodott VI. György brit király?
qgen: title: Winston Churchill (miniszterelnök) context: Churchill legnagyobb eredménye az volt, hogy az elkerülhetetlennek látszó vereség küszöbén is elutasította a kapitulációt, és szilárdan ellenzett bármiféle tárgyalást a náci Németországgal a háború végéig. Kabinetje tagjai közül kevesen voltak ilyen eltökéltek. A megadás teljes elutasításával Churchill életben tartotta a demokráciát Nagy-Britanniában, és az országot az 1942–45 közötti szövetséges támadások, valamint a Szovjetunió utánpótlásának és Nyugat-Európa felszabadításának bázisává tette. Ez utóbbi révén vált lehetségessé elkerülni, hogy a szovjet érdekszféra egész Európára kiterjedjen.
A korábbi kritikákra válaszul, amelyek szerint a kormányban nem volt egyértelmű felelőse a háború irányításának, Churchill létrehozta és magához vonta a védelmi miniszteri posztot, majd rögvest kinevezte barátját és bizalmasát, Lord Beaverbrookot a repülőgépgyártás felelősévé. Beaverbrook üzleti érzéke tette lehetővé, hogy gyorsan felfuttassa a termelést és a fejlesztést, ami végül döntőnek bizonyult a háború menetében.

Kérdések:
Mi volt Winston Churchill legnagyobb eredménye a háború kezdetén?
Támogatta Winston Churchill a tárgyalásokat a náci Németországgal?
Winston Churchill kabinetjének minden tagja szilárdan ellenzett bármiféle tárgyalást a náci Németországgal?
Mivel tartotta életben a demokráciát Nagy-Britanniában Winston Churchill a háború kezdetén?
Mit tett Winston Churchillt válaszul a korábbi kritikákra, amelyek szerint a kormányában nem volt egyértelmű felelőse a háború irányításának?
Érte bírálat Winston Churchillt azért, mert a kormányában nem volt egyértelmű felelőse a háború irányításának?
Kit nevezett ki Winston Churchill a repülőgépgyártás felelősévé a háború kezdetén?
Hol született Lord Beaverbrook?
Lord Beaverbrook üzleti érzéke döntőnek bizonyult a britek számára a háború menetében?
Mit értünk az angliai csata alatt?
Mikor ért véget a II. világháború?
Ki volt a Szovjetunió vezetője a II. világháború alatt?
qgen: title: Winston Churchill (miniszterelnök) context: Churchill beszédei óriási hatással voltak az ostromlott Britanniára. Első miniszterelnöki beszédében hangzottak el a híres szavak: „Nem ígérhetek mást csak vért, erőfeszítést, verítéket és könnyeket.” Ezt két hasonlóan emlékezetes beszéd követte. Június 4-én mondta el a halhatatlan mondatot: „…harcolni fogunk Franciaországban, harcolni fogunk a tengereken és óceánokon, harcolni fogunk egyre növekvő bizalommal és növekvő erővel a levegőben, megvédjük szigetünket, bármibe kerüljön, harcolni fogunk a partokon, harcolni fogunk a leszállópályákon, harcolni fogunk a mezőkön és az utcákon, harcolni fogunk a hegyekben; sohasem adjuk meg magunkat…”. A másik, június 18-i beszéd utolsó szavai hasonlóan feledhetetlenek: „Gyürkőzzünk hát neki feladatunknak, és úgy viseljük magunkat, hogy ha a Brit Birodalom és Nemzetközössége ezer évig fennmarad is, azt mondhassák az emberek: »Ez volt a legdicsőbb órájuk«.”

Kérdések:
Mekkora hatással voltak Winston Churchill beszédei az ostromlott Britanniára?
Mit ígért első miniszterelnöki beszédében Winston Churchill?
Mikor mondta el Winston Churchill azt a beszédét, amelyben az szerepel, hogy „harcolni fogunk Franciaországban, harcolni fogunk a tengereken és óceánokon”?
Mikor mondta el Winston Churchill azt a beszédét, amelyben az szerepel, hogy „gyürkőzzünk hát neki feladatunknak”?
Elhangzott Winston Churchill június 4-i beszédében, hogy „sohasem adjuk meg magunkat”?
Elhangzott Winston Churchill június 18-i beszédében, hogy „ez volt a legdicsőbb órájuk”?
Winston Churchilltől származik az a mondás, hogy „egy jó beszédnek olyannak kell lennie, mint egy nő szoknyájának: elég hosszúnak, hogy elfedje a tárgyat, de ahhoz elég rövidnek, hogy felkeltse az érdeklődést”?
qgen: title: Winston Churchill (miniszterelnök) context: Az angliai csata csúcspontján, a helyzetet értékelő beszédében mondta a hősiesen harcoló brit pilótákról: „Soha még az emberi konfliktusok történetében nem köszönhettek ilyen sokan ilyen sokat ilyen keveseknek”. Egyik legemlékezetesebb háborús beszédét 1942. november 10-én a Lord Mayor hagyományos vacsoráján mondta, a második el-alameini csatában aratott brit győzelem alkalmából: „Ez nem a vége. Még csak nem is a vég kezdete. De, talán, a kezdet vége.”
Jó hírek híján tudatosan vállalta a veszélyek hangsúlyozásának kockázatát.
„A szónoki hatalom,” írta, „nem adomány, nem szerzett tudás, hanem kifejlesztett készség.” Nem mindenkit nyűgöztek le a szónoklatai. Robert Menzies ausztrál miniszterelnök a második világháború idején azt mondta róla: „Igazi zsarnoka a ragyogó kifejezés, amely olyan vonzó számára, hogy átveszi a kellemetlen tények helyét.” Egyik munkatársa pedig azt írta: „A szavak rabszolgája, amelyeket elméje a dolgokról kiötöl. … Bármilyen állításról képes meggyőzni magát, ha az egyszer megkezdte vad utazását retorikai gépezetében.”

Kérdések:
Kikről mondta Winston Churchill, hogy „Soha még az emberi konfliktusok történetében nem köszönhettek ilyen sokan ilyen sokat ilyen keveseknek”?
Mikor mondta a hősiesen harcoló brit pilótákról Winston Churchill, hogy „Soha még az emberi konfliktusok történetében nem köszönhettek ilyen sokan ilyen sokat ilyen keveseknek”?
Mikor volt a Lord Mayor hagyományos vacsorája, amelyen Winston Churchill egyik legemlékezetesebb háborús beszédét mondta el?
Milyen alkalomból mondta el Winston Churchill egyik legemlékezetesebb háborús beszédét 1942. november 10-én a Lord Mayor hagyományos vacsoráján?
Jó hírek híján mit vállalt tudatosan Winston Churchill a beszédeiben?
Mit vallott Winston Churchill a szónoki hatalomról?
Mindenkit lenyűgöztek Winston Churchill szónoklatai?
Mit mondott Robert Menzies Winston Churchillről a második világháború idején?
Mikor volt ausztrál miniszterelnök Robert Menzies?
Egyik munkatársa szerint minek a rabszolgája volt Winston Churchill?
Mikor zajlott a második el-alameini csata?
Kik voltak a szemben álló felek a második el-alameini csatában?
Ki volt a tengelyhatalmak parancsnoka a második el-alameini csatában?
qgen: title: Winston Churchill (miniszterelnök) context: 1945. február 13. és február 15-e között brit és amerikai bombázók támadták Drezdát, ahol a város lakosságán kívül sok tízezer, a szovjet előrenyomulás elől menekülő polgári személy és sebesült katona tartózkodott. A polgári áldozatok nagy száma miatt, valamint mivel a város katonailag semmilyen jelentőséggel nem bírt, a támadás a nyugati szövetségesek egyik legvitatottabb akciójává vált. Az akció végső felelőse Churchill volt, akinek súlyos kritikákkal kellett szembenéznie. Abban azonban nincs egység a történészek között, hogy vádolható-e háborús bűnökkel és a Genfi Egyezmény megsértésével. A bombázás után egy szigorúan titkos táviratban azt írta:

Kérdések:
Melyik német várost támadták brit és amerikai bombázók 1945. február 13. és február 15-e között?
Kik tartózkodtak Drezdában a város lakosságán kívül 1945. február 13. és február 15-e között, amikor brit és amerikai bombázók támadták a várost?
Katonailag jelentős város volt Drezda, amelyet brit és amerikai bombázók támadtak a II. világháború alatt?
Mikor támadták brit és amerikai bombázók Drezdát a II. világháború alatt 1945-ben?
Nagy volt a polgári áldozatok száma, amikor brit és amerikai bombázók támadták Drezdát a II. világháború alatt 1945-ben?
Drezda 1945-ös bombázása a nyugati szövetségesek egyik legvitatottabb akciójává vált?
Ki volt Drezda 1945-ös bombázásának végső felelőse?
Súlyos kritikákkal kellett szembenéznie Winston Churchillnek Drezda 1945-ös bombázása miatt?
Vádolható-e a történészek szerint Winston Churchill háborús bűnökkel és a Genfi Egyezmény megsértésével Drezda 1945-ös bombázása miatt?
Hány napig tartott Drezda 1945-ös bombázása?
Hány hullámban támadták brit és amerikai bombázók Drezdát 1945-ben?
Mennyi volt az áldozatok száma Drezda 1945-ös bombázása során?
A német légierő és légvédelem mennyire volt ütőképes 1945-ben?
Drezda a második világháború előtt Németország hányadik legnagyobb városa volt?
Hány tonna bombát dobtak le a szövetségesek Drezda 1945-ös bombázása során?
qgen: title: Winston Churchill (miniszterelnök) context: II. Erzsébet rendelete alapján nyilvános ravatalozást és állami temetést kapott. 1914 óta ez volt az első és máig egyetlen alkalom, hogy a királyi családon kívüli személy ebben a megtiszteltetésben részesült.
Miközben koporsóját a Havengore fedélzetén szállították a Temzén, a londoni dokkok darui a tiszteletadás jeleként meghajoltak. A Királyi Tüzérség a kormányfőknek kijáró 19 díszlövést adott le, a RAF 16 English Electric Lightning vadászgéppel adott díszkíséretet. A temetésen jóval több, mint száz állam vezetői jelentek meg.
Churchillt végakarata alapján Bladonben helyezték végső nyugalomra, nem messze születési helyétől, a Blenheim-palotától. Az állomásokon, ahol a koporsót szállító vonat áthaladt, ezrek jelentek meg, hogy néma tiszteletadással búcsúzzanak. 1998-ban sírkövét ki kellett cserélni, mert a látogatók nagy száma miatt megrongálódott.
Mivel a temetés január 30-án volt, az Egyesült Államokban megemlékeztek Churchill és Franklin D. Roosevelt barátságáról is, lévén az a nap egyben a néhai elnök születésnapja is.

Kérdések:
Mikor halt meg Winston Churchill?
Hány éves korában halt meg Winston Churchill?
Kinek a rendelete alapján kapott nyilvános ravatalozást és állami temetést Winston Churchill?
Melyik hajó fedélzetén szállították a Temzén Winston Churchill koporsóját?
Hol ered a Temze?
Melyik folyón szállították Winston Churchill koporsóját a Havengore fedélzetén?
Kik hajoltak meg a tiszteletadás jeleként miközben Winston Churchill koporsóját a Havengore fedélzetén szállították?
Hány díszlövést adott le a Királyi Tüzérség Winston Churchill temetésén?
Ki adott le 19 díszlövést Winston Churchill temetésén?
Ki adott díszkíséretet 16 English Electric Lightning vadászgéppel Winston Churchill temetésén?
Minek a rövidítése a RAF?
Hány English Electric Lightning vadászgéppel adott díszkíséretet a RAF Winston Churchill temetésén?
Hány állam vezetői jelentek meg Winston Churchill temetésén?
Hol helyezték végső nyugalomra Winston Churchillt a végakarata alapján?
=10. Hol található Winston Churchill sírja?
Melyik évben kellett Winston Churchill sírkövét kicserélni?
Miért kellett Winston Churchill sírkövét kicserélni 1998-ban?
Mely állomásokon haladt át a Winston Churchill koporsóját szállító vonat?
Mekkora volt az English Electric Lightning vadászgép végsebessége?
Ki tervezte az English Electric Lightning vadászgépet?
qgen: title: Winston Churchill (miniszterelnök) context: Churchill igen termékeny író volt, és politikai tárgyú művei mellett számos történelmi témájú írást is megjelentetett. Nem volt azonban képzett történész, ezért művei sok tekintetben hiányosságokat mutatnak. Fiatal korában (az iskolaévek alatt mulasztottakat pótlandó) sokat, de kevés szerzőtől olvasott. Gondolkodására Edward Hyde-nak az angol polgárháborúról szóló könyve, Edward Gibbon The Decline and Fall of the Roman Empire (A Római Birodalom hanyatlása és bukása) című, valamint Thomas Macaulay History of England (Anglia története) című műve hatott. Tudása és érdeklődése egyaránt hiányzott a gazdaság- és társadalomtörténet vonatkozásában, és a történelmet mint politikai és katonai események sorát szemlélte, amelyet kiemelkedő személyek irányítanak, nem pedig gazdasági és társadalmi erők.

Kérdések:
Termékeny író volt Winston Churchill?
Winston Churchill politikai tárgyú művei mellett főként milyen témájú írásokat jelentetett meg?
Képzett történész volt Winston Churchill?
Edward Hyde melyik könyve hatott Winston Churchill gondolkodására?
Edward Gibbon melyik műve hatott Winston Churchill gondolkodására?
Thomas Macaulay melyik műve hatott Winston Churchill gondolkodására?
Hogyan szemlélte Winston Churchill a történelmet?
Kapott Winston Churchill irodalmi Nobel-díjat?
Miért kapott Winston Churchill irodalmi Nobel-díjat?
Melyik évben kapott Winston Churchill irodalmi Nobel-díjat?
qgen: title: Winston Churchill (miniszterelnök) context: Churchill volt az egyik utolsó és legnagyobb hatású alakja a 18-19. századi „whig történetírásnak”, amely szerint a briteknek különleges történelmi hivatásuk van, és amely a történelmet mint ezen hivatás betöltésének folyamatát szemlélte. Ez a nézőpont meghatározta nemcsak Churchill politikai pályáját, de történetírói munkásságát is, és bár már ifjúkorában is meghaladottnak számított, sosem volt hajlandó felülvizsgálni.
Történeti művei három fő kategóriába sorolhatók. Az elsőt ezek közül a családja tagjairól szóló művek alkotják: a Life of Lord Randolph Churchill (Lord Randolph Churchill élete; 1906) és a Marlborough: His Life and Times (Marlborough: élete és kora; négy kötet, 1933-1938). Ma is remek, olvasmányos életrajzoknak számítanak, ám kitűnik belőlük, hogy Churchill igyekezett a lehető legjobb színben feltüntetni felmenőit. A Marlborough-ról írott mű kitűnően mutatja a szerző érzékét a hadtörténetíráshoz.

Kérdések:
Winston Churchill volt „a 18–19. századi „whig történetírás” egyik utolsó és legnagyobb hatású alakja?
Kinek a műve a "The Whig Interpretation of History" (1931) című írás?
A „whig történetírás” szerint a briteknek különleges történelmi hivatásuk van?
Hány fő kategóriába sorolhatók Winston Churchill történeti művei?
Melyik évben jelent meg Winston Churchill Life of Lord Randolph Churchill (Lord Randolph Churchill élete) című műve?
Mi Winston Churchill 1906-ban megjelent történeti művének magyar címe?
Mi Winston Churchill 1906-ban megjelent történeti művének angol címe?
Mi Winston Churchill 1933 és 1938 között négy kötetben megjelent történeti művének angol címe?
Mi Winston Churchill 1933 és 1938 között négy kötetben megjelent történeti művének magyar címe?
Mely években jelent meg Winston Churchill Marlborough: élete és kora című történeti művének négy kötete?
Hány év alatt jelent meg Winston Churchill Marlborough: élete és kora című történeti művének négy kötete?
Mit mutat kitűnően Winston Churchill Marlborough: élete és kora című történeti műve a szerzőről?
Melyik évben jelent meg Winston Churchill Marlborough: élete és kora című történeti művének utolsó, negyedik kötete?
qgen: title: Winston Churchill (miniszterelnök) context: A második kategóriába a saját életéről írott munkái tartoznak: a The Story of the Malakand Field Force (A malakandi hadsereg története; 1898), a The River War (A folyami háború; 1899), London to Ladysmith via Pretoria (Londontól Ladysmithig Pretorián át; 1900) és az Ian Hamilton's March (Ian Hamilton menetelése; 1900). Ez utóbbi kettőt újraszerkesztett formában My Early Life (Ifjúkorom; 1930) címmel is kiadták. Ezek színes és szórakoztató művek, és betekintést adnak a brit gyarmati háborúkba, de végső soron mégis az önreklám eszközei voltak, hisz Churchill 1900-ban már parlamenti képviselőjelölt volt.
Történetírói hírnevét igazán a harmadik kategóriába tartozó művek alapozták meg: az első világháborúról szóló The World Crisis (A világválság; négy kötet, 1923-1931), A második világháború (hat kötet, 1948-1953), valamint Az angol ajkú népek története (1956-1958, jelentős része a 30-as években íródott). E művekkel érdemelte ki az irodalmi Nobel-díjat.

Kérdések:
Melyik évben jelent meg Winston Churchill The Story of the Malakand Field Force (A malakandi hadsereg története) című műve?
Melyik évben jelent meg Winston Churchill The River War (A folyami háború) című műve?
Melyik évben jelent meg Winston Churchill London to Ladysmith via Pretoria (Londontól Ladysmithig Pretorián át) című műve?
Melyik évben jelent meg Winston Churchill Ian Hamilton’s March (Ian Hamilton menetelése) című műve?
Melyik évben jelent meg Winston Churchill Londontól Ladysmithig Pretorián át és Ian Hamilton menetelése című műve újraszerkesztett formában Ifjúkorom címmel?
Milyen címmel jelent meg Winston Churchill Londontól Ladysmithig Pretorián át és Ian Hamilton menetelése című műve újraszerkesztett formában 1930-ban?
Mi Winston Churchill saját életéről írott, 1898-ban megjelent művének angol címe?
Mi Winston Churchill saját életéről írott, 1898-ban megjelent művének magyar címe?
Mi Winston Churchill saját életéről írott, 1899-ben megjelent művének angol címe?
Mi Winston Churchill saját életéről írott, 1899-ben megjelent művének magyar címe?
Mely években jelent meg Winston Churchillnek az első világháborúról szóló The World Crisis című műve négy kötetben?
Mely években jelent meg Winston Churchillnek a második világháborúról szóló műve hat kötetben?
Hány kötetben jelent meg Winston Churchillnek Az angol ajkú népek története című műve?
qgen: title: Winston Churchill (miniszterelnök) context: Az Egyesült Államok díszpolgársága és az állami temetés jelentette rendkívüli elismerés mellett Churchill számos más díjat és kitüntetést is kapott, illetve számos szobrot emeltek a tiszteletére, és egyéb módokon is kifejezik iránta érzett nagyrabecsülésüket:
élete során 37 kitüntetést kapott, ezek közül húszat hazájától (főként miniszteri tevékenysége elismeréseként), hármat Franciaországtól, kettőt-kettőt Belgiumtól, Dániától, Luxemburgtól és Spanyolországtól, egyet-egyet pedig az Egyesült Államoktól, Egyiptomtól, Hollandiától, Líbiától, Nepáltól és Norvégiától
1955-ben, visszavonulásakor felajánlották neki a hercegi címet, de azt fiára tekintettel (aki parlamenti képviselőségre törekedett) visszautasította
1943-ban a RAF 615. századának tiszteletbeli „Air Commodore”-ává nevezték ki. (Ez a rang NATO-ban az egycsillagos tábornoknak felel meg.)
1941-től haláláig az Öt Kikötő Lordfelügyelője tiszteletbeli címét viselte
ugyanebben az évben elnyerte a Kanadai Titkos Tanács tagságát (ekkor már – korábbi brit kormánytagsága révén – a Birodalmi Titkos Tanács tagja volt, aminek révén megillette az „igen tiszteletreméltó” megszólítás)

Kérdések:
Hány kitüntetést kapott Winston Churchill élete során?
Hány kitüntetést kapott Winston Churchill élete során hazájától?
Winston Churchill hazájától főként milyen tevékenysége elismeréseként kapott kitüntetéseket?
Hány kitüntetést kapott Winston Churchill élete során Franciaországtól?
Hány kitüntetést kapott Winston Churchill élete során Belgiumtól, Dániától, Luxemburgtól és Spanyolországtól?
Hány kitüntetést kapott Winston Churchill élete során az Egyesült Államoktól, Egyiptomtól, Hollandiától, Líbiától, Nepáltól és Norvégiától?
Melyik évben nyilvánította az Egyesült Államok tiszteletbeli állampolgárává Winston Churchillt?
Melyik évben vonult vissza a politikától Winston Churchill?
Ki volt a brit uralkodó Winston Churchill politikától való visszavonulásának évében?
A politikától való visszavonulása alkalmából felajánlották a hercegi címet Winston Churchillnek?
Melyik évben kapta meg Winston Churchill a Térdszalagrend lovagja címet és ezzel a „Sir” előnevet?
Winston Churchill lett az első ember, akinek arcképe nem uralkodóként szerepelt brit pénzen?
Melyik évben nevezték ki Winston Churchillt a RAF 615. századának tiszteletbeli „Air Commodore”-ává?
A RAF tiszteletbeli „Air Commodore” rangja milyen rangnak felel meg a NATO-ban?
Melyik évben kapta meg Winston Churchill az Öt Kikötő Lordfelügyelője tiszteletbeli címét?
Nevezett el rombolót Winston Churchillről az Egyesült Államok haditengerészete?
Hol áll szobra Winston Churchillnek Budapesten?
qgen: title: Winston Churchill (miniszterelnök) context: 1953-ban két kiemelkedő elismerés érte: megkapta a Térdszalagrend lovagja címet és ezzel a „Sir” előnevet, illetve
irodalmi Nobel-díjat kapott történetírói munkásságáért
megkapta a Bristoli Egyetem kancellárja címet (bár sosem végzett egyetemet)
1956-ban az európai gondolat előmozdítóinak járó Károly-díjjal tüntette ki Aachen városa
az 1965-ben az egykoronás érmére vert arcképe révén az első ember lett, aki nem uralkodóként brit pénzen szerepelt
1999-ben bocsátották vízre az Egyesült Államok haditengerészetének Winston S. Churchill rombolóját
egy második világháborús tankot róla neveztek el
számos szobra áll a világ különböző városaiban, így Budapesten is, a Városligetben
1960-ban a Cambridge-i Egyetemen megalapították a Churchill College-t, amely többek között iratainak egyik legnagyobb gyűjteményét, a Churchill Archive-ot is gondozza
számos egyéb intézmény (így 4 főiskola az Egyesült Államokban és 7 iskola Kanadában), valamint sok közterület viseli a nevét.

Kérdések:
Melyik évben kapta meg Winston Churchill a Térdszalagrend lovagja címet és ezzel a „Sir” előnevet?
Melyik évben kapta meg Winston Churchill az irodalmi Nobel-díjat?
Miért kapott Winston Churchill irodalmi Nobel-díjat?
Végzett egyetemet Winston Churchill?
=4. Volt Winston Churchillnek egyetemi végzettsége?
Melyik díjjal tüntette ki 1956-ban Aachen városa Winston Churchillt?
Melyik évben lett Winston Churchill az első ember, akinek arcképe nem uralkodóként szerepelt brit pénzen?
Melyik évben bocsátották vízre az Egyesült Államok haditengerészetének Winston Churchillről elnevezett rombolóját?
Neveztek el egy második világháborús tankot Winston Churchillről?
Hol áll szobra Winston Churchillnek Budapesten?
Hol alapították meg 1960-ban a Churchill College-t, amely többek között Winston Churchill iratainak egyik legnagyobb gyűjteményét gondozza?
Mikor alapították meg a Cambridge-i Egyetemen a Churchill College-t, amely többek között Winston Churchill iratainak egyik legnagyobb gyűjteményét gondozza?
Hány iskola viseli Winston Churchill nevét Kanadában?
A politikától való visszavonulása alkalmából ajánlott II. Erzsébet hercegi címet Winston Churchillnek?
Hány kitüntetést kapott Winston Churchill élete során az Egyesült Államoktól?
Hány oktatási intézmény viseli Winston Churchill nevét Nagy-Britanniában?
Neveztek el Winston Churchillről közterület Budapesten?
qgen: title: Winston Churchill (miniszterelnök) context: Churchill nyilatkozik a Szovjetről; Stádium, Bp., 1944
Értekezlet a három Szövetséges Nagyhatalom, a Szovjetúnió, az Egyesült Államok és Nagybritannia vezető államférfiai között a Krimben; Konferencija v Krimu, Krim, 1945
Nyugati szemmel. A Szovjetunióból jelentjük...; tudósítók Winston Churchill et al.; összeáll. Makai György; Kossuth, Budapest, 1958
A második világháború, 1-2.; röv. kiad.; Kossuth, Budapest, 1972
A második világháború, 1-2.; utószó Gyarmati György, vál. Csurdi Sándor, Gyarmati György, fordította: Betlen János, életrajzok Békés Csaba, jegyz. Csurdi Sándor; Európa, Budapest, 1989 (Emlékezések)
Nagy csaták. Híres-hírhedt szereplők. Fejezetek a második világháborúból; fordította: Etédi Péter, Uram Tamás; Magyar Könyvklub, Budapest, 1999
Let Europe arise! Beszéd a világ egyetemi hallgatóihoz Zürichben 1946 szeptember 19-én; esszé Kertész Imre; Kranich, Zollikon, 2000
Az angol ajkú népek története; fordította: Somogyi Pál László; Európa, Budapest, 2004
Sohase engedjetek! Winston Churchill legjobb beszédei; vál., szerk. Winston S. Churchill, fordította: Gy. Horváth László; Európa, Budapest, 2006

Kérdések:
Mikor jelent meg magyarul a Churchill nyilatkozik a Szovjetről című mű?
Mikor jelent meg magyarul Winston Churchill Az angol ajkú népek története című műve?
Kinek a fordításában jelent meg magyarul Winston Churchill Az angol ajkú népek története című műve?
Melyik kiadó gondozásában jelent meg magyarul Winston Churchill Az angol ajkú népek története című műve?
Mikor jelent meg magyarul Sohase engedjetek! címmel válogatás Winston Churchill legjobb beszédeiből?
Kinek a fordításában jelent meg magyarul Sohase engedjetek! címmel válogatás Winston Churchill legjobb beszédeiből?
Melyik kiadó gondozásában jelent meg magyarul Sohase engedjetek! címmel válogatás Winston Churchill legjobb beszédeiből?
Ki állította össze a Nyugati szemmel. A Szovjetunióból jelentjük című magyar nyelvű gyűjteményt?
Mikor jelent meg a Nyugati szemmel. A Szovjetunióból jelentjük című magyar nyelvű gyűjtemény?
Melyik kiadó gondozásában jelent meg a Nyugati szemmel. A Szovjetunióból jelentjük című magyar nyelvű gyűjtemény?
Hány oldalas a Nyugati szemmel. A Szovjetunióból jelentjük című magyar nyelvű gyűjtemény?
Kinek a fordításában jelent meg magyarul Winston Churchill A második világháború című műve két kötetben?
Ki írt utószót Winston Churchill A második világháború, 1-2. című művének magyar kiadásához?
Megjelent magyarul Winston Churchill The Unrelenting Struggle című 1942-es műve?
Megjelent magyarul Winston Churchill The End of the Beginning című 1943-as műve?
Megjelent magyarul Winston Churchill Onwards to Victory című 1944-es műve?
Megjelent magyarul Winston Churchill The Dawn of Liberation című 1945-ös műve?
qgen: title: Wolfgang Amadeus Mozart context: Wolfgang Amadeus Mozart (teljes neve Johannes Chrysostomus Wolfgangus Theophilus Mozart) (Salzburg, 1756. január 27. – Bécs, 1791. december 5.) osztrák zeneszerző, zongorista, karnagy és zenepedagógus, a bécsi klasszikusok egyike. Zenei tehetsége korán megmutatkozott, első zeneműveit hatévesen komponálta. Édesapja, Leopold Mozart pedig, aki a salzburgi érseki udvar muzsikusa volt, lejegyezte őket, és mindent megtett annak érdekében, hogy fia minél alaposabb zenei képzésben részesüljön. Mikor nyilvánvaló lett számára Wolfgang rendkívüli tehetsége, úgy érezte, hogy kötelessége azt megmutatni az embereknek. Ennek érdekében hosszú koncertkörutakat szervezett gyermekei számára, amelyek során a csodagyerekek a korabeli Európa szinte valamennyi jelentős zenei és uralkodói központjába eljutottak. A fiatal Mozartnak így lehetősége nyílt megismernie a korabeli Itália, Párizs, London, Bécs zenei világát. Tizenegy évesen már egész estét betöltő vígoperát komponált, tizennégy évesen pedig megírta első opera seriáját.

Kérdések:
Mikor élt Mozart?
Mozartnak mi volt a teljes neve?
Hol született Mozart?
Kik a bécsi klasszikusok?
Hány évig élt Mozart?
Mozart hány évesen írta első zeneműveit?
Ki volt Wolfgang Amadeus Mozart édesapja?
Mi volt a foglalkozása Leopold Mozartnak?
Hogyan jutott el Mozart gyerekként Európa számos országába?
Mikor írta Mozart első egész estés operáját?
qgen: title: Wolfgang Amadeus Mozart context: Két itáliai utazásuk után apa és fia hosszabb időt töltött Salzburgban, majd miután az új érsek, Hieronymus von Colloredo (1732–1812) nem engedélyezte az apa hosszabb időre való eltávozását, Mozart az édesanyjával (Anna Maria Pertl) indult utolsó nagy koncertkörútjára, Párizsba. Útközben hosszabb időt töltöttek Mannheimben, ahol megismerte első nagy szerelmét, Aloisia Webert. Párizsban aztán nem sikerült állást találnia, ráadásul édesanyja megbetegedett és meghalt. Miután hazautazott, az érseki udvar muzsikusa lett. 1781-ben a müncheni városi színház felkérte, hogy komponáljon új operát a karneváli szezonra. Mozart elvállalta a feladatot, és megírta az Idomeneót, amely nagy sikert aratott. A bemutató után a városban töltötte az egész farsangi időszakot, majd rokonaihoz utazott Augsburgba. Innen rendelte magához Hieronymus von Colloredo érsek Bécsbe. A császárvárosban többször is megalázóan bánt Mozarttal, aki ezt nem hagyta szó nélkül. Végül úgy megsértette a főpapot, hogy szó szerint kidobták az érseki palotából.

Kérdések:
Ki volt Salzburg érseke 1732-től 1812-ig?
Hogy hívták Mozart édesanyját?
Mi volt Mozart utolsó nagy koncertkörútjának célállomása?
Miért az édesanyja kísérte el Mozartot a párizsi koncertkörútjára?
Ki volt Mozart első nagy szerelme?
Hol ismerkedett meg egymással Mozart és Aloisia Weber?
Melyik városban hunyt el Mozart édesanyja?
Kinek a felkérésére írta Mozart az Idomeneó című operát?
Mozart mikor komponálta az Idomeneót?
Miért romlott meg Mozart és Hieronymus von Colloredo kapcsolata?
qgen: title: Wolfgang Amadeus Mozart context: Mozart ekkor végleg szakított a salzburgi érseki udvarral. Bécsben telepedett le, ahol elsősorban tanításból tartotta fenn magát. 1782-ben feleségül vette Constanze Webert. Még ebben az évben bemutatta Szöktetés a szerájból című daljátékát, amely első komoly operasikere volt Bécsben. Közben apja megbékélt a Weber családdal, akikkel szemben a kezdettől fogva ellenszenvet érzett. Ennek eredményeképpen meghívta fiát és feleségét, hogy látogassák meg Salzburgban. A fiatal házaspár eleget is tett a kérésnek, majd ők hívták vissza Leopoldot Bécsbe. Mozart közben hasztalan próbált szert tenni jól jövedelmező állásra. Összeismerkedett Haydnnal, akinek hat vonósnégyesét ajánlotta. 1786-ban megírta első közös operáját Da Pontéval, a Figaro házasságát. A darab a szerzők elleni intrika miatt nem sokáig volt műsoron Bécsben, de Prágában nagy sikert aratott. A cseh főváros meg is hívta Mozartot, hogy személyesen vezényelje az opera néhány előadását a városban, valamint ott koncertezzen. A prágai színház új operát is rendelt tőle. Nem sokkal Bécsbe való visszatérése után értesült édesapja haláláról, akinek temetésére sem utazott haza. 1787-ben a Don Giovannit óriási sikerrel mutatták be Prágában.

Kérdések:
Mozart miből tartotta fenn magát első bécsi éveiben?
Mozart kit vett feleségül 1782-ben?
Mikor házasodott meg Mozart?
Mozart melyik operája aratott sikert legelőször Bécsben?
Mikor írta Mozart a Szöktetés a szerájból című operát?
Miért érzett ellenszenvet Leopold Mozart menye családjával szemben?
Kivel írta közösen Mozart a Figaro házasságát?
Ki volt Da Ponte, Mozart szerzőtársa?
Kinek a megrendelésére írta Mozart a Don Giovannit?
Hol mutatták be elsőként a Don Giovanni című operát?
=8. Hol volt a Don Giovanni ősbemutatója?
Mikor volt a Don Giovanni ősbemutatója?
Miért nem aratott sikert a Figaro házassága 1786-ban Bécsben?
qgen: title: Wolfgang Amadeus Mozart context: A Don Giovanni ezután Bécsben is nagy sikert aratott, ennek következtében II. József új operamegbízást adott a zeneszerzőnek. Ennek az eredménye az 1790-ben bemutatott Così fan tutte lett. Még ebben az évben meghalt a császár. Utódja, II. Lipót nem hívta meg Mozartot a koronázási ünnepségeire, de a zeneszerző saját szakállára mégis elutazott arra Frankfurtba. Mivel nem tudta magára vonni az uralkodó figyelmét, végül csalódottan utazott haza. Közben egyre többet betegeskedett. Nem sokkal Bécsbe való visszatérése után Emanuel Schikaneder színházigazgató rendelt tőle új operát, aminek ő maga írta a librettóját. Közben Prágából is felkérést kapott: operát rendeltek tőle II. Lipót cseh királlyá koronázására. Mozart eleget tett a kérésnek, minden más munkáját félbe hagyva megkomponálta a Titus kegyelmét, amely szép sikert aratott. Nem sokkal utolsó operája, A varázsfuvola bemutatója után ágynak esett. Egy rövid időre jobban lett, de 1791. november 20. után már nem volt képes elhagyni otthonát. December 5-én hajnali 1 óra körül hunyt el.

Kérdések:
Kinek a megrendelésére készült Mozart Cosi fan tutte című műve?
A Cosi fan tutte ősbemutatója mikor volt?
Hányban halt meg II. József császár?
Milyen sikert aratott a Cosi fan tutte című opera az 1790-es ősbemutatón?
Ki volt II. József császár utódja a trónon?
II. Lipót császár koronázási ünnepségét hol tartották?
Miért nem kedvelte II. Lipót császár Mozartot?
A Titus kegyelmét milyen alkalomból írta Mozart?
Melyik volt Mozart utolsó operája?
Mikor halt meg Mozart?
Mozart milyen betegségben halt meg?